हमारे पड़ोस के घरों में कई हरियाणवी जाट परिवार रहते थे! प्रगाढ़ संबंधों के चलते मुझे नजदीक से उनकी भाषा, संस्कृति और लोकगीतों का सीखने का सुअवसर मिला! बचपन से सुनती आई थी लिहाजा इस बोली को मैंने मातृभाषा की भांति आत्मसात कर लिया! यहाँ तक कि उन लोगों से मैं हरियाणवी में ही बात करती थी! शादी-ब्याह और अन्य अवसरों पर गए जाने वाले काफी सारे गीत "बन्ने-बन्नी" और "जकड़ी" तो मैंने खेल-खेल में ही सीख लिए! हरियाणा में पुरुषों द्वारा गए जाने वाले एक अन्य लोकगीत जिसे "रागनी" कहा जाता है को मैंने बड़े चाव से सुना है! इसमें कुछ खास वाद्य यंत्रों जैसे मटका आदि का प्रयोग किया जाता है! उन दिनों स्कूल में भी मैंने हरियाणवी, राजस्थानी, कश्मीरी, गुजराती लोकगीतों को सीखा, साथ ही उनसे जुडी नृत्य-शैली को सीखने का मौका भी मिला! हरियाणवी में "मने बोरला घड़ा दे रे ओ ननदी के बीरा......" राजस्थानी में "म्हारो छैल भंवर रो अलगोझा....."....कश्मीरी/डोगरी में "कैती फुल हम लो गुलाबो लो......", गुजराती में "धरणी धम धम......(डांडिया)....आदि गीतों को सीखा और जाना कि विभिन्न प्रदेशों के गीतों को किस लहजे में गाया जाता है, और किस तरह के डांस मोवमेंट प्रयोग में लाये जाते है! मतलब हर क्षेत्र की एक खास पहचान!